El foc també és pacífic quan no es mou de la seva llar, de la llar de foc, i la gent s'asserena mirant-ne les flames, sempre canviants i sempre iguals; el foc que escalfa, que hipnotitza, que acompanya, el foc on es fan les torrades, com llesques de temps daurat. Fins que, un dia, el foc neix fora de casa, i es fa incendi, i recupera la seva condició prehistòrica de depredador natural.